Heimebane

Heimebane (ingelesera Home Ground moduan itzulita, Etxeko zelaia), telesail dramatiko bat da, Norvegian egina eta NRK1 kanalak estreinatu zuena 2018ko martxoaren 4an. Telesaileko protagonista nagusia Helena Mikkelsen da, lehenbiziko futbol entrenatzaile emakumezkoa Norvegiako lehen mailan, “Varg IL” fikziozko taldean.

Aktore nagusia Ane Dahl Torp da, Norvegiako aktorerik ezagunenetako bat. Telesail honetan Helena Mikkelsen antzezten du, emakume entrenatzaile anbiziotsua, ezustean sartzen dena gizonezkoen esparru batean, eta oztopo mordoa gainditu beharko dituena emakume izateagatik. Aktoreen artean nabarmentzekoa da John Carew, futbol jokalari norvegiarra, zeinak 15 urtez karrera oparoa egin zuen Norvegian, Espainian, Italian, Turkian, Frantzian eta Britainia Handian. Gainera, 90 partida jokatu zituen Norvegiako selekzioarekin. Telesail honetan Michael Ellingsen antzezten du, futbol jokalari famatu bat, bere karreraren inularrean egonda ere, taldeko entrenatzaile izan nahi duena.

Telesailak bost sari irabazi zituen 2018ko Gullruten galan: telesail dramatikorik onena, emakumezko aktorerik onena Ane Dahl Torp-i (Helena Mikkelsen), gizonezko aktorerik onena Axel Bøyum-i (Adrian Austnes), gidoirik onena (Johan Dejuni) eta musikarik onena (Renate Bakke, Magnus Thorkildsen eta Jan Dalehaug). Horrez gain, izendapen bat izan zuen drama-telebista zuzendari onenari (Arild Andersen). Oro har, Heimebane telesailak kritika onak jaso ditu. Ikusleek ere puntuazio ona eman diote.

 Pertsonaiak eta aktoreak 
AktoreakPertsonaiaRolaAne Dahl TorpHelena MikkelsenVarg IL taldeko entrenatzaileaMorten SvartveitEspen EideVarg IL-eko zuzendari nagusiaBjarte HjelmelandBjørn O. TangsrudVarg IL-eko babesle nagusiaEmma BonesCamilla MikkelsenHelena Mikkelsen-en alabaEven VesterhusSteffenCamilla Mikkelsen-en mutil-lagunaJohn CarewMichael EllingsenVarg IL-eko jokalariaAxel BøyumAdrian AustnesVarg IL-eko jokalariaRolf Kristian LarsenEivind BrattskjærVarg IL-eko jokalariaNader KhademiMons KilangerVarg IL-eko jokalariaMichael StilsonMichael StilsonVarg IL-eko jokalariaEndre Synnes HagerupNilsCamillaren eta Adrianen lagunaMads OusdalEirik AustnesAdrianen aita

 Atalak 
#IzenburuaNoiz emititu zenIraupena1"Den som vil det mest"2018ko martxoaren 4a49 min2"Steikje bra"2018ko martxoaren 4a52 min3"Debutantar"2018ko martxoaren 1151 min4"Medgangssupportare"2018ko martxoaren 18a52 min5"Fair Play"2018ko martxoaren 25a48 min6"Ingen kommentar"2018ko apirilaren 1a54 min7"Deadline Day"2018ko apirilaren 8a54 min8"Straffeskyttarane"2018ko apirilaren 15a52 min9"Over streken"2018ko apirilaren 22a59 min10"The Great Escape"2018ko apirilaren 29a50 min

 Erreferentziak 

 Kanpo estekak 
 Telesailaren webgune ofiziala NRK1 telebistan 
 Heimebane Internet Movie Database webgunean 
 Kritika ElDiario.es egunkarian 
 Kritika El Diario Vasco egunkarian 

Kategoria:Norvegiako telesailak
Kategoria:Telesail dramatikoak
Kategoria:Norvegian girotutako telesailak